Diari Oficial de la Generalitat Valenciana


Sumari del DOGV 3188, del 20-02-1998 (1998/855)

ORDRE de 28 de gener de 1998, de la Conselleria d'Agricultura, Pesca i Alimentació, per la qual es modifica el règim d'autorització dels canvis temporals de modalitat de pesca per a les aigües interiors del litoral de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/01/28/(1)/dof/vci/html**

### Dades del document

Número de DOGV
:   3188

Data del DOGV
:   20-02-1998

Secció del DOGV
:   I. DISPOSICIONS GENERALS

Número del document
:   1998/855


Data del document
:   28-01-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 28 de gener de 1998, de la Conselleria d'Agricultura, Pesca i Alimentació, per la qual es modifica el règim d'autorització dels canvis temporals de modalitat de pesca per a les aigües interiors del litoral de la Comunitat Valenciana. [1998/X855]
  
L'Ordre de 22 de maig de 1990, de la Conselleria d'Agricultura i Pesca, regula les autoritzacions de canvis de modalitat de pesca, de caràcter temporal, en les aigües interiors de la Comunitat Valenciana (Diari Oficial de la Generalitat Valenciana núm. 1.324, de 13 de juny).
  
Raons d'eficàcia administrativa recomanen una reassignació de la competència per a autoritzar aquests canvis en favor dels directors territorials corresponents de la Conselleria d'Agricultura, Pesca i Alimentació.
  
D'altra banda, es completa la reglamentació i es refereixen els canvis de modalitat exclusivament a les embarcacions amb llicència d'arts menors i perquè temporalment puguen dedicar-se en les aigües interiors a altres modalitats determinades.
  
Per això, en l'exercici de les competències que tinc atribuïdes, a proposta del director general d'Indústria, Cooperativisme, Pesca i Relacions Agràries,
  
ORDENE
  
Article 1
  
El règim d'autorització de canvis de modalitat de pesca, de caràcter temporal, per a les aigües interiors del litoral de la Comunitat Valenciana, establit en l'Ordre de 22 de maig de 1990, de la Conselleria d'Agricultura i Pesca, sols serà d'aplicació a les embarcacions de la llista tercera del Registre Oficial de Vaixells amb llicència de pesca per a arts menors, i s'autoritza el canvi a palangre de fons (palangró) i palangre de superfície.
  
Article 2
  
Els canvis temporals de modalitat de pesca els concedirà el director territorial de la Conselleria d'Agricultura, Pesca i Alimentació de la província a què corresponga el port en el qual tinga establida la base l'embarcació afectada.
  
DISPOSICIONS FINALS
  
Primera
  
Es faculta el director general d'Indústria, Cooperativisme, Pesca i Relacions Agràries perquè dicte les disposicions necessàries per a l'aplicació del que s'estableix en aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 28 de gener de 1998
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
II. AUTORITATS I PERSONAL
  
a) PLANTILLES ORGÀNIQUES
  
I RELACIONS DE LLOCS DE TREBALL
  
1. Generalitat Valenciana
  
Conselleria de Presidència


Còpia Permalink ELI